b'\n_START_ARTICLE_\nAlfred Nobel\n_START_SECTION_\nTidligere \xc3\xa5r og utdannelse\n_START_PARAGRAPH_\nNobel var tredje s\xc3\xb8nn av Immanuel Nobel (1801\xe2\x80\x931872) og familien bodde i Stockholm til Alfred var \xc3\xa5tte \xc3\xa5r gammel. Da flyttet familien til St. Petersburg hvor faren hadde startet en v\xc3\xa5penfabrikk noen \xc3\xa5r tidligere._NEWLINE_Han gikk ikke p\xc3\xa5 skole, men fikk privatundervisning av gode l\xc3\xa6rere og behersket snart fire fremmedspr\xc3\xa5k (russisk, engelsk, tysk og fransk) og viste store evner i kjemi._NEWLINE_I 1863 flyttet han tilbake til Sverige og begynte \xc3\xa5 arbeide som kjemiker ved farens verksted i Helenborg. Han videreutviklet sprengstoffet glyserolnitrat (nitroglyserin) og startet industriell produksjon av dette i 1864. I 1867 fikk han patent p\xc3\xa5 en type sprengstoff han ga navnet dynamitt, etter \xc3\xa5 ha funnet opp dette \xc3\xa5ret f\xc3\xb8r. Denne oppfinnelsen fikk stor betydning for anleggsvirksomhet i mange land og la grunnlaget for Nobels store formue. Den opprinnelige form for dynamitt ble etter hvert erstattet av gelatin-dynamitten, som var sikrere \xc3\xa5 behandle. Ogs\xc3\xa5 i denne utvikling spilte Nobel en viktig rolle.\n_START_SECTION_\nOppfinner og forretningsmann\n_START_PARAGRAPH_\nSom oppfinner fikk Alfred Nobel 355 patenter.\n_START_SECTION_\nTestamentet og Nobel-prisene\n_START_PARAGRAPH_\nI 1895 testamenterte Alfred Nobel det meste av sin formue til et fond hvor inntektene skulle nyttes til \xc3\xa5 dele ut priser til dem som hvert \xc3\xa5r hadde gjort menneskeheten den st\xc3\xb8rste nytte \xe2\x80\x93 Nobelprisene. I sitt testamente etterlot Nobel ingen forklaring p\xc3\xa5 hvorfor fredsprisen, i motsetning til de andre Nobelprisene, skulle utdeles av en norsk komit\xc3\xa9._NEWLINE_If\xc3\xb8lge The Oxford International Encyclopedia of Peace, er fredsprisen den mest prestisjefulle utmerkelsen i verden.'